Iepirkumu komisijas 
sniegtās atbildes uz jautājumiem par iepirkuma 
“Informatīvā kampaņa par adoptētā bērna identitāti”, 
identifikācijas Nr. LRLM 2024/21, nolikumu

Jautājums:
Nolikuma punktā 5.7.2. norādīts, ka kampaņas ietvaros būtu jāsagatavo trīs video ar viena eksperta un divu personu dalību, kas ir bijušas adoptētas un par šo faktu katrs uzzinājis citā vecuma posmā. Vai attiecīgi gan eksperts, gan personas, kas dalītos pieredzes stāstā, ir jāmeklē kampaņas īstenotājam vai atbilstošu video dalībnieku kontaktus nodrošinās Labklājības ministrija?
Atbilde:
Kampaņas īstenošanā Pretendents, nodrošinot iepirkuma tehniskās specifikācijas 5.7. apakšpunktā norādītā uzdevuma izpildi: 3 video stāstu izveidošana un publiskošana, veic nepieciešamās darbības, lai atrastu, atlasītu un uzrunātu pieredzes videostāstu potenciālos dalībniekus. Pretendents saskaņo pieredzes videostāstu dalībniekus ar pasūtītāju, ņemot vērā iepirkuma tehniskās specifikācijas 5.1., 5.2. apakšpunktā noteikto, ka kampaņas koncepcija, kurā tiek iekļauta video stāstu izstrāde un publiskošana, pirms tās īstenošanas jāsaskaņo ar pasūtītāja pārstāvjiem, un kampaņas īstenošana tiek uzsākta pēc pasūtītāja saskaņojuma saņemšanas. Nepieciešamības gadījumā pasūtītājs sniedz informatīvu atbalstu pretendentam, iesakot, kurās iestādēs vērsties, lai apzinātu iespējas potenciālo  iesaistāmo ekspertu, personu dalībai video stāstos. Papildus vēršam uzmanību, ka atbilstoši iepirkuma tehniskās specifikācijas 5.7.2. apakšpunktā noteiktajai prasībai video stāstiem ir jāatspoguļo atšķirīgs saturs un pieredze atbilstoši kampaņas izvirzītajam mērķim, bet minētajā apakšpunktā norādīto ekspertu un personu iesaiste ir norādīta kā iespējamo video sižetu izveides piemēri, kas neierobežo pretendenta iespējas iesaistīt citus ekspertus un personas, saglabājot kampaņas mērķi un uzdevuma prasības.

